आरती एम अग्निहोत्री }
आरती एम अग्निहोत्री }
यूंतो महिलाएं हर प्रोफेशन में पुरुषों के साथ कंधे-से-कंधा मिलाकर चल रही हैं। फिर भी कुछ ऐसे प्रोफेशन हैं जहां महिलाएं हैं तो सही पर ही के बराबर। बावजूद इसके वह अपनी इच्छाशक्ति से जीवन में सिर्फ संघर्ष कर रही हैं, बल्कि पुरुषों के वर्चस्व वाले क्षेत्र में अपना मुकाम बनाने में भी कामयाब हो रही हैं। इन्हीं कुछ चुनिंदा महिलाओं में से एक हैं मोहाली फेज-11 की बलजिंदर कौर। 32 साल की बलजिंदर ट्राइसिटी की इकलौती ऑटोरिक्शा महिला चालक हैं। ये भी सच है कि किसी शौक के चलते नहीं, बल्कि परिवार की रोजी-रोटी चलाने की मजबूरी के चलते बलजिंदर ने ऑटोरिक्शा चलाना शुरू किया था। पर आज वह इसे काफी एंजॉय कर रही हैं। एक मजबूत महिला होने का प्रमाण दे रही हैं। साथ ही अपने जैसी दूसरी महिलाओं के लिए एक प्रेरणा बनकर भी उभरी हैं। अंतरराष्ट्रीय महिला दिवस के उपलक्ष्य में वह महिलाओं को कहती हैं कि वे हिम्मत हारें। दुनिया का मुकाबला करें, डर के घर पर नहीं बैठा जा सकता। भूखे मरने की बजाय मेहनत करो। मैंने भी मेहनत की है। मेरा भी विरोध हुआ, पर आज मुझे सपोर्ट करने वालों की भी कमी नहीं है। बलजिंदर कौर पिछले एक साल से ऑटोरिक्शा चला रही हैं। फेज-11 मोहाली से लेकर इनके रूट में खरड़, बलौंगी, फेज 6 और मोहाली के कुछ अन्य रूट शामिल हैं। तीन-चार घंटे सुबह और 2-3 घंटे शाम को ऑटो चलाती हैं। एक दिन में 250-300 रुपए कमा लेती हैं और उसी से अपने परिवार के 6 सदस्यों का पालन-पोषण कर रही हैं। बलजिंदर के पिता हैंडीकैप्ड हैं और रुई-पिंजाई करके थोड़ा-बहुत कमाते हैं। 1995 में एक भाई की मौत हो गई थी। 2007 में दूसरे भाई को ऑटोरिक्शा चलाते वक्त दिल का दौरा पड़ने से उसकी भी मौत हो गई। इसके बाद इन्होंने कई लोगों को किराए पर आॅटो चलाने को दिया। पर सभी ने कबाड़ समझकर इसका इस्तेमाल किया। इसके कागज तक गुमा दिए। बलजिंदर ने बताया कि उन्हें पिछले साल यह खयाल आया कि क्यों अपनी चीज की बेकदरी करवाएं। मैं क्यों नहीं इसे चला सकती? माता-पिता से विचार किया तो उन्होंने भी पॉजिटिव रिस्पॉन्स दिया। इसके बाद उन्होंने कभी पीछे मुड़कर नहीं देखा।
पहले पुरुष ऑटोचालकों ने किया विरोध
बलजिंदर ने बताया कि शुरुआत में उन्हें काफी मुश्किलें आईं। पहले दिन इतने लोगों के बीच जाना आसान नहीं था। जगह-जगह ऑटोरिक्शा को रोकना भी अजीब लगता। कई पुरुष चालकों ने विरोध किया। ऑटोरिक्शा स्टैंड पर भी पार्किंग नहीं करने देते थे। उनके रूट की सवारियां उठाती तो वे लड़ते। इतना तक बोलते कि ये औरतों का काम नहीं। बावजूद इसके मैंने किसी की बात नहीं सुनी। मैं अपना काम शांति से करती रही। अपना अलग रूट बना लिया। इसके बाद मेरे ऑटोरिक्शा में बैठकर महिलाएं तो खुद को सुरक्षित समझती हीं, पुरुष भी मुझपर मान महसूस करते। धीरे-धीरे लोग मेरे साथ सेल्फी लेने लगे। बुजुर्ग आशीर्वाद में दुआओं के साथ-साथ कभी 50 तो कभी 100 रुपए भी देने लगे।
Passion मोहालीफेज-11 की बलजिंदर कौर ने ऑटोरिक्शा चलाना तो मजबूरी में शुरू किया, पर अब यह इनका पैशन बन गया है।
कोई सेल्फी लेता है तो कोई आशीर्वाद देता है
awa_Deva awa_Deva hin_Deva hin_Deva hin_Deva hin_Deva hin_Deva